Μαξ Έλμερ

Ο Μαξ Έλμερ (λατινικό αλφάβητο: Max Ellmer) ήταν Ελβετός αθλητής της αντισφαίρισης που γεννήθηκε στις 6 Ιουλίου 1909 και πέθανε το 1984.

 Βιογραφία 
Σε ηλικία 14 ετών κέρδισε το πρώτο του τουρνουά στις Κάννες, όπου οι γονείς του είχαν ένα ξενοδοχείο. Έπειτα κέρδισε τα τουρνουά του Βίζμπαντεν το 1934, του Λουγκάνο το 1934, ξανά στις Κάννες το 1935, της Ζυρίχης το 1935, της Βρέμης το 1936, του Κούλμ το 1932. Ήταν δεύτερος στις Κάννες το 1933 στο απλό και διπλό, στη Νίκαια στο απλό και διπλό το 1933, στο Σανκτ Μορίτς το 1934, στις Κάννες το 1934, στις Κάννες και τη Νίκαια το 1935, στο Σανκτ Μορίτς το 1935, στις Κάννες το 1936 στο απλό και διπλό, ξανά στις Κάννες το 1937, στη Γενεύη το 1935, στο Γκστάατ το 1937, στη Νίκαια το 1938 και στο Πρωτάθλημα αντισφαίρισης Ανατολικής Μεσογείου το 1938Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1, σελ. 406.

Ήταν αθλητής του συλλόγου "Montchoisi Tennis Club" και στο ελβετικό πρωτάθλημα ήταν τέσσερις φορές πρωταθλητής στο απλό, το 1932, 1934, 1935 και το 1936, και πέντε στο διπλόMontchoisi Tennis Club-Max Ellmer.

Έπαιξε για την Ελβετία στο Κύπελλο Ντέιβις από το 1933 έως το 1937Max Ellmer στην επίσημη σελίδα του κυπέλλου Ντέιβις. Έπαιξε στα τουρνουά Γκραντ σλαμ του Ρολάν Γκαρός και του Γουίμπλεντον από το 1930 έως το 1949.

Τη δεκαετία του 1950 ήταν προπονητής της ελβετικής ομάδας του κύπελου Ντέιβις έξι φορές.

 Παραπομπές 

Κατηγορία:Ελβετοί αθλητές της αντισφαίρισης
Κατηγορία:Ελβετοί προπονητές της αντισφαίρισης